als_Latn dik_Latn sag_Latn
I ka dorëzuar Komisionit që po e heton dosjen e karrierës së tij në KLD dhe pret të përballet me 10 akuzat e mazhorancës dhe pse beson se fati i tij është paracaktuar dhe ai dokumentacion nuk do të lexohet.
Në Tonight Ilva Tare, Elvis Çefa, deklaroi se mbetet i vendosur për ti shkuar deri në fund zbardhjes së të vërtetës, pasi ai bashkë me kolegun e tij nuk mund të mbajnë të zeza e sistemit të drejtësisë në 20 e ca vite.
“Dhënia e dorëheqjes do të ishte kapitullim pa kushte, pranim i fajësisë dhe akuzave qesharake, që do zhgënjenin Kryetarin e Këshillit, kolegët dhe publikun”, thotë Çefa, duke deklaruar se nuk ka menduar për asnjë moment të vetëm aktin e dorëheqjes.
“Komisioni hetimor dhe nisma e deputetëve është antiligjore”, thekson ai, por shton se është në detyrimin e tyre të provojnë akuzat e ngritura ndaj tij.
“Akuzat nuk janë të denja. Deputetët kanë të drejtë të akuzojnë këdo për çdo gjë. Ashtu sikundër kanë detyrimin të provojnë akuzat që ngrejnë. Sakohë që deputetët ngrenë akuza të paqena, akuzohem për diçka që nuk është fare kompetencë e imja. Do të thotë që ai që ka hartuar kërkesën nuk e njeh atë pjesë të ligjit. Kur nuk e njeh ligjin nuk mundesh të kërkosh të vësh dikë me shpatulla pas murit me atë ligj”.
Për nënkryetarin e KLD korrupsioni më i madh për sistemin e drejtësisë është kontrolli politik. Shkarkimi i tij dhe anëtarit tjetër të KLD, për Çefën do të ishte atentat për institucionin dhe sistemin gjyqësor.
“Sistemi gjyqësor është garancia e fundit juridike që një qytetar ka përballë veprimtarisë shtetërore apo veprimtarisë arbitrare të një qytetari tjetër. Nëse edhe këtë garanci të fundit do ta kontrollonte politika atëherë shteti i së drejtës këtu ka përfunduar dhe nuk kemi çfarë diskutojmë më. Korrupsioni më i madh për sistemin e drejtësisë është kontrolli politik i tij, kjo do të ishte fatkeqësia e vërtetë.
Nëse ky komision hetimor do të konkludojë dhe më pas parlamenti do të miratojë kërkesën për ndërprerjen e dy mandateve kushtetues të dy anëtarëve të KLD, precedenti do të ishte jashtëzakonisht i rrezikshëm. Do të lëgjitimonte çdo mazhorancë që do të vinte në pushtet të sillej në të njëjtën mënyrë dhe ky do të ishte atentat për institucionin dhe sistemin gjyqësor”.
Pjesë nga intervista
Si jeni ndjerë kur keni parë artikulimin e 10 akuzave të renditura nga deputetë të mazhorancës por dhe akuzat e rikthyera në vëmendjen mediatike të kohës kur ju keni qenë kryetar i Agjencisë të kthimit të pronave?
Cefa:Nuk ka qenë ndonjë ndjesi e veçantë sepse kam qenë shpirtërisht dhe psikoligjikisht i përgatitur për këtë situatë. Jo tani, por prej kohësh, falë dhe kontributit të dhënë nga kolegu im në KLD, zotit. Naço. Të gjitha ato të ashtëquajturat shkelje, janë vetëm një përsëritje e saktë e të gjithë thënieve apo pretendimeve që Ministri i Drejtësisë herë pas herë publikisht dhe mediatikisht ka drejtuar ndaj KLD. Kësaj radhe akuzat ishin konkretizuar dhe formalizuar në drejtim të dy anëtareve të KLD, ky ishte i vetmi ndryshim. E prisja.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn